Shirikisho la Soka barani Afrika (CAF), limemruhusu beki wa timu ya Taifa ya soka ya Tanzania, Taifa Stars, Hassan Kessy, kucheza mchezo wa ufunguzi dhidi ya Senegal, utakaofanyika Juni 23 katika Uwanja wa 30 June Cairo, nchini Misri. Maamuzi hayo ya CAF ya kumruhusu Kessy kucheza mchezo dhidi ya Senegal ni baada ya kujiridhisha, kuwa kadi mbili za njano alizokuwa nazo, zilishaisha katika mchezo namba 101 ambao ulikuwa ni dhidi Cape Verde, Uwanja wa Taifa, Jijini Dar Es Salaam.   Kutokana na taarifa hiyo, Kocha Emmanuel Amunike, anaweza kumtumia Kessy katika mchezo huo wa kwanza wa kombe la Mataifa ya Afrika (AFCON) bila tatizo lolote kama atakuwa yupo kwenye progarmu yake. Ikumbukwe kuwa, Kessy alipata kadi mbili za njano katika michezo miwili ya ugenini dhidi ya Uganda Cranes na Cape Verde, ambazo zilimalizika na kumfanya adhabu yake ya kutocheza iweze kuisha baada ya kusimama mchezo namba 101.   